जम्मू-कश्मीर सेवा चयन बोर्ड (एसएसआरबी) की परीक्षा के तहत एक सवाल में पाक अधिकृत कश्मीर को 'आजाद कश्मीर' बताए जाने पर राज्य में नए विवाद ने जन्म ले लिया है. एसएसआरबी के परीक्षा पत्र में प्रश्न नंबर 86 में सवाल था 'उत्तर पूर्व में जम्मू कश्मीर चीन के साथ एक अंतरराष्ट्रीय बॉर्डर से जुड़ा है, और इसे लाइन ऑफ कंट्रोल पाकिस्तान द्वारा नियंत्रित 'आजाद कश्मीर' और गिलगित बाल्टिस्तान के इलाकों से अलग करती है.'